samrā́ḍasi pratī́cī digíti samrā́ḍḍha nā́maiṣā́ pratī́ci dígādityā́ste devā ádhipataya ítyādityā́ haitásyai diśó devā ádhipatayo váruṇo hetīnā́m pratidhartéti váruṇo haivā́tra hetīnā́m pratidhartā́ saptadaśástvā stómaḥ pr̥thivyā́ṃ śrayatvíti saptadaśéna haiṣā stómena pr̥thivyā́ṃ śritā́ marutvatī́yamukthamávyathāyai stabhnātvíti marutvatīyena haíṣokthenāvyathāyai pr̥thivyā́ṃ stabdhā́ vairūpaṃ sāmá prátiṣṭhityā antárikṣa íti vairūpéṇa haiṣā sā́mnā prátiṣṭhitāntárikṣa ŕ̥ṣayastvā prathamajā́ deveṣvíti tásyokto bándhuḥ